# 2024./2025.g. Latvijas Universiāde minifutbolā (7x7)

**VĪRIEŠIEM UN SIEVIETĒM**

# NOLIKUMS

## Turnīra dalībnieki

* 1. Latvijas koledžu un augstskolu, t.sk. Latvijas Augstskolu Sporta Savienības biedru, futbola komandas.

## Turnīra organizatori

* 1. Turnīru rīko Rīgas Futbola federācija (RFF) sadarbībā ar Futbola Turnīru asociāciju (FTA), Latvijas Futbola federāciju (LFF) un Latvijas Augstskolu Sporta Savienību (LASS).
	2. Turnīrs notiek ar LASS un LFF līdzfinansējumu.
	3. Turnīra izpilddirektors – Jevgeņija Obodņikova, tālrunis: 20081601, e-pasta adrese: j.obodnikova@rigasfutbols.lv .

## Turnīra mērķi un uzdevumi

* 1. Aktīva dzīvesveida un futbola popularizēšana studentu vidū.
	2. Veicināt komunikāciju starp augstskolām un to studentiem.
	3. Stiprāko futbola komandu noskaidrošana Latvijas augstskolu vidū, labāko futbola spēlētāju noteikšana studentu vidū.

## Turnīra norises laiks un vieta

* 1. Turnīrs notiks 2025.gada 18.maijā RTU mākslīgā seguma futbola laukumā Daugavgrīvas ielā 56a, Rīgā, Latvijā, kas sadalīts uz 2 minifutbola laukumiem **70\*50m** katrs. Spēļu sākums pulksten 14:00.
	2. Turnīra laureātu sveikšana notiks pēc finālspēlēm līdz pulksten 18:00.

## Izspēles kārtība

* 1. Turnīra izspēles kārtība – grupu spēles pirmajā etapā un izslēgšanas spēles par vietām otrajā etapā. Turnīra izspēles kārtība, vadoties no komandu skaita, var tikt saīsināta, neorganizējot spēles par piekto un zemākajām vietām otrajā etapā, nosakot galēju vietu izkārtojumu no piektās vietas pēc rezultātiem grupās.
	2. Komandas grupās tiks noteiktas ar t.s. „aklās izlozes” palīdzību, ja to noteiks pietiekošs komandu skaits – vismaz astoņas. Ja mazāk par astoņām, komandas izspēlēs tikai pirmo etapu, esot vienā grupā. **Izloze notiks 18.maijā** pulksten 13:30 RTU mākslīgā seguma futbola laukumā (30 minūtes pirms pirmajām spēlēm).
	3. Turnīra dalības maksa ir atrunāta LATVIJAS XXXV UNIVERSIĀDES 2024./2025. studiju gada *SACENCĪBU NOTEIKUMOS UN GALVENAJĀ NOLIKUMĀ* <https://studentusports.lv/wp-content/uploads/2024/12/35_Universiades_galvenie_noteikumi.pdf> un ir jābūt samaksāta LASS līdz 1.maijam.
	4. Spēles notiks saskaņā ar FIFA futbola noteikumiem ar šādām izmaiņām:
		1. laukuma izmērs, 70mx50m,
		2. vārtu izmērs, 5mx2m,
		3. spēles notiks ar 5.izmēra bumbu,
		4. spēlētāju skaits laukumā – septiņi (7) spēlētāji, ieskaitot vārtsargu (6+1),
		5. spēlētāju maiņas – netiks ierobežotas,
		6. spēles ilgums – 2 puslaiki pa 10 minūtēm „netīrā” laika (atkarīgs no dalībnieku skaita),
		7. „sieniņa” – 7 metri,
		8. „pendeles” (soda sitieni) – 9 metri,
		9. vārtsargs (no vārtiem) bumbu ievadīs ar kājām, spēlētāji (no auta) bumbu ievadīs ar rokām.
	5. Gadījumā, ja pirmajā etapā divām vai vairāk komandām būs vienāds izcīnīto punktu skaits, vietu sadalījums tiks noteikts pēc šādiem papildu rādītājiem:
* savstarpējo spēļu rezultāti (iegūto punktu skaits, gūto un zaudēto vārtu starpība, gūto vārtu skaits);
* labāka iesisto un zaudēto vārtu starpība visās spēlēs;
* lielāks iesisto vārtu skaits visās spēlēs;
* lielāks uzvaru skaits visās spēlēs.
	1. Neizšķirta iznākuma gadījumā otrajā etapā, komandas izpilda pa pieciem 9 metru soda sitieniem, t.s. „pendelēm” un tad pa vienam līdz kādas komandas uzvarai. Soda sitienus izpilda dažādi spēlētāji, kamēr sitienus nav izpildījuši visi spēles pieteikumā ierakstītie spēlētāji, vārtsargus ieskaitot.
	2. Turnīra trīs labākās komandas, kā arī labākie individuālajās nominācijās saņems apbalvojumus no turnīra organizatoriem.

## Pieteikumu iesniegšana

* 1. Pieteikumi jāiesniedz uz speciālas pieteikumu veidlapas, kas **līdz 1.maijam** jānosūta uz e-pasta adresi j.obodnikova@rigasfutbols.lv. Pieteikumā jābūt aizpildītiem visiem tā laukiem, pretējā gadījumā pieteikums tiks uzskatīts par nederīgu.
	2. Turnīram drīkst pieteikt (iekļaut pieteikumā, kā arī spēlē) maksimums 14 spēlētājus.
	3. **2024./2025.g. Universiādes sacensībās piedalās Latvijas Augstākās izglītības iestādes (augstskolas un koledžas) studenti (klātienes un neklātienes), (profesionālo studiju, bakalauri, maģistranti, doktoranti, medicīnas augstskolu rezidenti) un attiecīgās augstskolas 2024. gada absolventi**, **ko ar parakstu un zīmogu apliecina augstskolas administrācija (personāldaļa).** Izziņa var būt brīvā formā un tā ir jāiesniedz kopā ar pieteikumu līdz 1.maijam (parakstīts un apzīmogots pieteikums personāldaļā var tikt uzskatīts par tādu izziņu). **Bez izziņas komanda nevar uzsākt dalību turnīrā.**
	4. Turnīra organizatori patur tiesības jebkurā brīdī pārbaudīt dalībnieku piederību augstskolai, lūdzot uzrādīt **studenta apliecību** turnīra dienā.
	5. Spēlētājam nav atļauts pārstāvēt vairākas augstskolu komandas. Tāpat aizliegtas spēlētāju pārejas turnīra gaitā.

## Citi noteikumi

* 1. Organizatori nodrošinās „Adidas” apmetņus „viesu” komandai tajos gadījumos, kad pretinieku formas krekli būs vienādi/līdzīgi krāsas ziņā. Organizatori nodrošinās

„Adidas” spēļu bumbas.

* 1. Vēlams, lai spēlētāji būtu krāsu ziņā vienādās getrās, šortos un vienādos formas kreklos ar atšķirīgiem numuriem. Katram spēlētājam uz katru spēli ir obligāti jābūt kājsargiem.
	2. Turnīra laikā komandas ir atbildīgas par savu spēlētāju veselības stāvokli. Organizatori nodrošinās personālu pirmās medicīniskās palīdzības sniegšanai.
	3. Spēlētājam, kas saņēmis sarkano kartiņu par divām dzeltenajām vai par acīmredzamu vārtu guvuma iespējas liegšanu, vai arī vairāku spēļu laikā sakrājis trīs dzeltenās kartiņas, jāizlaiž savas komandas nākamā spēle.
	4. Citas disciplinārās sankcijas ir atrunātas „ RFF un FTA Disciplinārajā reglamentā”.
	5. Organizatori patur tiesības sodīt komandu par 6.3. un 6.4. punktu neievērošanu ar izslēgšanu no turnīra un/vai ar soda naudu augstskolai līdz 200 EUR.
	6. Organizatori patur tiesības sodīt komandas oficiālo personu vai spēlētāju **individuāli** par neatbilstošu un kaitniecisku uzvedību / darbībām turnīra laikā pret skatītājiem, tiesnešiem, organizatoriem un citiem dalībniekiem ar naudas sodu līdz 200 EUR, ārpus atrunām „ RFF un FTA Disciplinārajā reglamentā”.
	7. Tiesāšanas kvalitāte nevar būt protesta iemesls vai iemesls spēles rezultāta izmaiņai.
	8. Par neierašanos uz spēli komandai tiek piešķirts zaudējums ar spēles rezultātu 0:10.
	9. Dalībnieki, piesakoties turnīram, apliecina, ka neiebilst savu personas datu (vārds, uzvārds, dzimšanas datums) izmantošanai rezultātu apkopošanā un publicēšanā organizatoru rīkotu sacensību mājaslapās, ziņu, foto un video materiālu publicēšanai organizatoru sociālajos tīklos un izsūtīšanai medijiem, kā arī komandas kontaktpersonas datu (telefona numurs, e-pasts) izmantošanai informācijas sniegšanai par organizatoru rīkotām sacensībām un saistītai informācijai.

Ar šo apstiprinām augstskolas dalību 2024./2025.g. Latvijas Universiādē minifutbola (7x7)

disciplīnā VĪRIEŠIEM/SIEVIETĒM (pasvītrot) 2025.gada 18.maijā un piekrītam turnīra nolikumam.

|  |  |
| --- | --- |
| **oficiālo personu saraksts (amats /vārds, uzvārds):** | 1.2.3. |
| **kontaktpersona:** |  |
| **e-pasta adrese:** |  |
| **kontakta tālrunis:** |  |

## KOMANDAS SASTĀVS

|  |  |  |  |  |  |
| --- | --- | --- | --- | --- | --- |
| **Nr.** | **Sp.nr.** | **Vārds, uzvārds** | **Personas kods** | **Fakultāte, studiju programma** | **Apliecības numurs** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |
| 11. |  |  |  |  |  |
| 12. |  |  |  |  |  |
| 13. |  |  |  |  |  |
| 14. |  |  |  |  |  |

Dalībnieki, piesakoties turnīram, apliecina, ka neiebilst savu personas datu (vārds, uzvārds, dzimšanas datums) izmantošanai rezultātu apkopošanā un publicēšanā organizatoru rīkotu sacensību mājaslapās, ziņu, foto un video materiālu publicēšanai organizatoru sociālajos tīklos un izsūtīšanai medijiem, kā arī komandas kontaktpersonas datu (telefona numurs, e-pasts) izmantošanai informācijas sniegšanai par organizatoru rīkotām sacensībām un saistītai informācijai.

|  |  |  |
| --- | --- | --- |
| **kluba vadītājs / komandas menedžeris:** | **paraksts** | **datums** |
|  |  |  |

## Apstiprinu:

Personāldaļas vadītājs (vārds, uzvārds, paraksts):